OzLabs/hebrew-wiki-articles huggingface dataset:
בור

בור בקרקע
[[מנהול – בור מתוכנן לגישה לצנרת]]
בּוֹר הוא חלל בקרקע, טבעי או מעשי ידי אדם. חפירת בורות נחשבת למלאכה קשה, בעבר התבצעה באמצעות את או מעדר. בתחום החקלאי נחפרים בורות לשם נטיעת עצים וכן עבור אגירת מים. בתחום הבנייה נחפרים בורות גדולים על ידי מחפרון לשם יציקת יסודות או יצירת חללים תת-קרקעיים כגון חניון תת-קרקעי או בונקר. בורות יכולים להיווצר גם בדרך של קידוח (כגון קידוח נפט) או קידוח למטרות מחקר מדעי וכן לצורך קבורה. בור יכול להיווצר באופן טבעי כחלק מתהליכים קרסטיים של המסת סלע משקע או קרקע מלחית (בולען). בור פתוח ברשות הרבים מהווה סכנה ועל כן יש לסגור אותו, לגדר אותו ולשלטו בשלטי אזהרה. 

בהלכה, מושג הבור הוא אב-טיפוס לכל מִפגע דומם הנמצא ברשות הרבים, שבני אדם או בעלי חיים ההולכים שם עלולים להיפגע ממנו.

הבור הטבעי העמוק ביותר הידוע הוא קמין קרסטי בעומק 516 מטרים בקרואטיה, שהתגלה באקראי ב-2004..

הבור העמוק ביותר מעשי ידי אדם הוא הקידוח הסופר-עמוק בחצי האי קולה שברוסיה, המגיע לעומק של 12,262 מטר. הבור נכרה בשנת 1989.

== סוגי בורות ==
* בולען – בור הנפער בקרקע באופן טבעי וספונטני
* בור הריגה (בגרמנית: Tötung Gruben) – שיטת רצח המוני בשימוש גרמניה הנאצית ומשטרים אחרים, בה נורים בני אדם לתוך בורות שנחפרו מראש
* בור יקוש – בור ממולכד בציר תנועה, המשמש לצורכי הגנה על מתחמים בעת לחימה או כפעולת התקפת גרילה או טרור
* בור מים – בור שנחצב למטרות איסוף ואגירת מי נגר עילי (מי גשמים בעיקר)
* מנהול – פתח גישה מתוכנן לשם גישה לצנרת תת-קרקעית כגון צנרת ביוב או כבלי תקשורת
* עמדת ירי או "שוחת שועל" – מחפורת בגודל המתאים לפחות ללוחם אחד על כלי נשקו

== ראו גם ==
* החור הגדול – מכרה יהלומים תת-קרקעי פתוח בקימברלי שבדרום אפריקה, ונטען כי הוא הבור הגדול ביותר שנחפר בידי אדם בעבודת ידיים

== קישורים חיצוניים ==

* 

==הערות שוליים==

קטגוריה:חקלאות
קטגוריה:גאומורפולוגיה
קטגוריה:בנייה
בוקינג

בוקינג (באנגלית: Booking.com) הוא אתר להזמנת מקומות לינה לרבות מלונות, דירות ואתרי נופש. במקור האתר הוקם על ידי מספר יזמים בהולנד אבל משנת 2005, הוא בבעלות חברת Priceline, קבוצת תיירות באינטרנט הממוקמת בארצות הברית.

האתר מונה כ -1,200,000 נכסים ב -225 מדינות, ומפרסם 1,200,000 לילות ביום. האתר זמין ב 43 שפות.

בשנת 2013, האתר היווה יותר משני שלישים מההכנסות של קבוצת Priceline.

==תפעול==
בחודש נובמבר 2010, השיקה בוקינג את אפליקציית הזמנת המלונות שלה בגרסת iPad ובחודש פברואר 2011, שחררה את אפליקציית הזמנת המקומות לאנדרואיד. בחודש אפריל 2012, הכריזה בוקינג על השקת האפליקציה הראשונה בעולם של הרגע האחרון, 'Booking.com Tonight'. שמיועדת למכשירי האייפון

בדצמבר 2012 השיקה בוקינג שירות למכשיר האמזון קינדל, הזמינה להורדה בכל האפליקציות של אמזון, כולל ארצות הברית, בריטניה, גרמניה, ספרד, צרפת, איטליה ויפן.

מאז 2011 הוצג גידול מתמשך בהזמנות מאתר בוקינג. לצורך העניין, ב-2011, ההכנסות מהזמנות ממכשירים ניידים עמדו על 1 מיליארד דולר והן שולשו ליותר מ-3 מיליארד דולר בשנת 2012.

==שיווק==
=== שיטות קידום מכירות ===

ההכנסות של אתר בוקינג באות בעיקר מהזמנות ישירות באתר אבל לחברה יש מקורות הכנסה נוספים בדמות שותפויות צד ג׳. שותפויות כאלו כוללות ממשק הזמנת לסוכני תיירות או שיווק דרך שותפים בו אתרים מקבלים עמלות במידה וגולשים שהופנו דרכם מבצעים הזמנה.

===שותפויות והסכמים נבחרים===
באוגוסט 2012, חברת הנסיעות הסינית המקוונת Ctrip ו-Booking.com הקימו שותפו מסחרית המאפשר לגולשי האתר לגשת לכל מקומות הלינה שקיימים בבוקינג.
קבוצת Panorama, חברת התיירות הגדולה ביותר באינדונזיה, הוציאה 2 מיליון דולר על השקת bookpanorama.com. מדובר על שותפות אסטרטגית שמאפשרת גישה ליותר מ-270,000 בתי מלון ברחבי 179 מדינות בעולם.

בהמשך, בוקינג חתמה גם על הסכמי שותפויות עם חברות תעופה שמקדמות הזמנת מלונות בתוך מערכת הזמנת הטיסות שלהן. לדוגמה, באוקטובר 2014, הודיעה אוראל איירליינס כי היא הקימה שותפות עם בוקינג.

כחלק משיטתה של החברה להציע מחירים נמוכים ממחיר השוק, היא מקיימת הסכמים מול מלונות שמטרתם להבטיח שהמחיר באתר יהיה הנמוך ביותר. בנובמבר 2020 רשות התחרות של האיחוד האירופי ביקרו שיטה זו, בטענה שהחברה מנצלת את הדומיננטיות שלה בענף הזמנת המלונות והנופש כדי למנוע אפשרות לתחרות הוגנת מצד אתרים מתחרים.

=== תבניות אפלות ===
האתר עושה שימוש נרחב בתבניות אפלות, המפעילות מניפולציות שונות על הגולשים, כמו תחושת דחיפות מוגזמת, בניסיון לגרום להגביר את הרכישות, גם אם לא תכננו לבצע אותן מלכתחילה.

== קישורים חיצוניים ==

* 

* [https://web.archive.org/web/20200330105459/https://www.priceline.com/ אתר חברת האם של Priceline]
* 
* 

==הערות שוליים==

קטגוריה:מנועי חיפוש
אגודת הרבנים בפולין

אגודת הרבנים במדינת פולין הייתה ארגון הגג העל-מפלגתי שאיגד כאלף מרבני יהדות פולין החרדית בין מלחמות העולם. האגודה הוקמה בשנת 1922 ברישיון שלטונות הרפובליקה הפולנית השנייה ופעלה עד שואת יהודי פולין בראשית שנות ה-40.

האגודה התכנסה מעת לעת, התקיימו בחירות לוועד ההנהגה, הוועד הפועל וועד הביקורת. האגודה הציבה לחבריה הרבנים, יעדים ודברים הדורשים תיקון בחיים הציבוריים היהודיים. כארגון על-מפלגתי הכילה האגודה רבנים מכל קצווי הקשת הפוליטית החרדית, חלקם היו פעילים במקביל גם ב"אגודת ישראל" או "המזרחי", וחלקם בלתי מזוהים פוליטית.

אגודת הרבנים הוציאה לאור מאסף קבוע מפרי עטם של הרבנים ובו חומר לדרשות, ביאורי פסוקים בתנ"ך ובירורי סוגיות הלכתיות שעלו על הפרק. המאסף נקרא בשמות "קובץ דרושים", "קובץ חידושים" ו"קובץ דרושים וחידושים", ונספח אליו "קונטרס עיתונאי" שסקר את פעילות האגודה וידיעות חדשותיות שונות שהיה נחוץ להביאן לידיעת הרבנים. עורך המאסף היה הרב מאיר ורשביאק.

==היסטוריה==
הפעילות לכינונה של אגודת רבנים פולנית החלו עוד לפני ובמהלך מלחמת העולם הראשונה, ואולם ניסיונות ראשונים לפרסם הודעות או לחתום על מכתבים בשם אגודה כזו נתקלו בהתנגדות.

האגודה במתכונתה הפעילה, החלה לפעול באופן רשמי בשנת 1922. גם לאחר כינון האגודה באופן רשמי, האספה הכללית הראשונה של האגודה התכנסה בימים כ"ג-כ"ה בטבת ה'תרפ"ב, 23–25 בינואר 1922, היא נתקלה בחשדנות בחוגי "המזרחי" על אף הכללתם של רבנים מתומכי המזרחי במוסדות האגודה.

האספה הכללית השנייה של האגודה התכנסה בימים כ"ד-כ"ז בשבט ה'תרפ"ו, 8–11 בפברואר 1926.

בראשית 1942 הוקמה בלונדון "אגודת רבנים יוצאי פולין" במטרה להמשיך בפעילות האגודה, שרוב רבניה היו בשטחי הכיבוש הגרמני ורבים מהם כבר נספו. האגודה החדשה זכתה להכרה של ממשלת פולין הגולה.

==קישורים חיצוניים==
* 
* 
* 
==הערות שוליים==

קטגוריה:יהדות חרדית
קטגוריה:יהדות פולין
קטגוריה:ארגונים רבניים אורתודוקסים
משאת משה ויהודית

מרכז הבינתחומי הרצליה]]
"מַשְׂאַת משה ויהודית" הוא כינויה של מכונת דפוס שהוענקה בשנת 1842 על ידי משה מונטפיורי לבית הדפוס של ישראל ב"ק בירושלים.

==היסטוריה==
בשנת 1841 פתח ישראל ב"ק בית דפוס עברי ראשון בירושלים. בשנת 1842 קיבל ב"ק מכבש דפוס מידי משה מונטפיורי. היה זה מכבש ידני, שהדפיס בטכניקה של דפוס בלט, מדגם "Columbian Prets", שיוצר בשנת 1841 בלונדון על ידי חברת "Clymer & Dixon Manufactureres" (מס' 970). גובה המכבש הוא 232 ס"מ ובראשו מותקן פסל של נשר אוחז נחש. רוחבו 170 ס"מ ואורכו 150 ס"מ. מכבש זה יכול היה להדפיס גיליונות באורך של עד 85 ס"מ, וברוחב של עד 57 ס"מ.

ב"ק כינה את בית הדפוס שלו ואת המכבש "משאת (=מתנת) משה ויהודית" לכבוד מונטיפיורי ורעייתו יהודית, והקפיד לציין זאת בספרים שהדפיס. בנוסף, חיבר שיר לכבוד מונטפיורי. על פי פנחס גרייבסקי, בעת ביקור הרצל בירושלים בשנת 1898, הלך עמו לראות את המכבש..

בשנת ה'תרמ"ב (1882-1881), לאחר סגירת בית הדפוס של ב"ק, נמכר המכבש על ידי ניסן ב"ק, בנו של ישראל, ל"דפוס צוקרמן". מאוחר יותר נמסרה המכונה על ידי בנו-ממשיכו של שמואל צוקרמן, חיים-יעקב צוקרמן למשמרת לבית הדפוס של הוצאת א. לוין אפשטיין. לימים יעבור בית דפוס זה לבית דפוס של קבוצת "מעריב". כיום נמצא המכבש באוניברסיטת רייכמן.

==קישורים חיצוניים==

==הערות שוליים==

קטגוריה:דפוס עברי
קטגוריה:ירושלים: דפוס
קטגוריה:משה מונטיפיורי
קרל פון הבסבורג

קרל, ארכידוכס אוסטריה (ובשמו המלא: קרל תומאס רוברט מריה פרנציסקוס גאורג בהנאם פון הבסבורג, בגרמנית: Karl Thomas Robert Maria Franziskus Georg Bahnam von Habsburg נולד ב-11 בינואר 1961) הוא פוליטיקאי אוסטרי. בנו של אוטו, נסיך הכתר של אוסטריה ונכדו של קרל הראשון, קיסר אוסטריה, וראש בית הבסבורג החל משנת 2007.

== ביוגרפיה ==

קרל נולד ב-11 בינואר 1961 בשטארנברג שבגרמניה, לאוטו, נסיך הכתר של אוסטריה, בנו של קרל הראשון, קיסר אוסטריה ולרגינה, נסיכת סקסוניה-מיינינגן, בתם של גאורג, נסיך סקסוניה-מיינינגן וקלרה מריה רוזנת קרוף, רוזנת שמיסינג-קרסנברוק. בעת לידתו היה אביו חסר אזרחות, והחזיק רק בדרכון ספרדי, אולם מאוחר יותר קיבלו בני המשפחה אזרחות אוסטרית, לאחר שאביו ויתר על תביעתו לכתר האוסטרי.

בשנת 1986 מונה קרל לראש הסניף האוסטרי של האיחוד הפאן-אירופי, ובשנת 1993 לאחר שסיים 12 שנות לימודי משפטים, מונה למגיש תוכנית טלוויזיה. באוקטובר 1996 נבחר קרל לחבר הפרלמנט האירופי מטעם מפלגת העם האוסטרית, ובשנת 1998 התברר כי חלק ממסע הבחירות מומן על ידי וורלד ויז'ן אינטרנשיונל דרך ארגון האיחוד הפאן-אירופי שקרל עמד בראשו, ללא ידיעתו של קרל. בשנת 1999 לא נבחר קרל שוב, ובשנת 2004 שילם 37,000 לוורלד ויז'ן אינטרנשיונל.

ב-31 בינואר 1993 התחתן קרל עם פרנצ'סקה תיסן-בורנמיסה דה קאסון, בתם של הברון הנס היינריך תיסן-בורנמיסה דה קאסון ופיונה פרנסס איליין קמפבל-וולטר. למרות התנגדותם של כמה מבני המשפחה שטענו כי פרנצ'סקה אינה מבית אצולה ראוי, אישר אביו אוטו, נסיך הכתר של אוסטריה את הנישואים. לזוג נולדו 3 ילדים, ובשנת 2003 נפרדו השניים ברוח טובה.

בשנת 2000 מונה קרל לריבון מסדר גיזת הזהב, ובשנת 2007 הפך קרל לראש בית הבסבורג, לאחר שאביו פרש מתפקידו. בשנת 2005 הגיש קרל תביעה לבית המשפט האוסטרי, בניסיון להחזיר לידיו את נכסי בית הבסבורג באוסטריה, שהוחרמו על ידי הרפובליקה האוסטרית הראשונה, ולאחר מכן על ידי הנאצים, אולם נכשל בתביעתו, מפני שחוק ההפקעה עדיין בתוקף באוסטריה.

קרל פון הבסבורג הוא אחד משלושת המייסדים של BG Privatinvest, חברת השקעות שבסיסה בווינה. בדצמבר 2010 רכשה החברה את שני העיתונים היומיים הבולגרים החשובים ביותר, דנייב טרוד ו-24 צ'אסה. לאחר עימותים מתמשכים עם שותפים בולגרים, BG Privatinvest מכרה את העיתונים באפריל 2011. מאז 2009, קרל פון הבסבורג הוא בעל מניות בקבוצת מדיה בהולנד, המורכבת מתחנות רדיו, מגזין וערוץ טלוויזיה.

קרל מתגורר בווילה בעיר אניף, על יד זלצבורג באוסטריה, שאותה קנה בשנת 1981.

== משפחתו ==
ב-31 בינואר 1993 התחתן קרל עם פרנצ'סקה תיסן-בורנמיסה דה קאסון, בתם של הברון הנס היינריך תיסן-בורנמיסה דה קאסון ופיונה פרנסס איליין קמפבל-וולטר, ממנה נולדו לו 3 ילדים:
* אלאונורה, ארכידוכסית אוסטריה (נולדה ב-1994)
* פרדיננד צוונימיר, ארכידוכס אוסטריה (נולד ב-1997)
* גלוריה, ארכידוכסית אוסטריה (נולדה ב-1999)

== אילן יוחסין ==

== קישורים חיצוניים ==

* 

קטגוריה:אבירי מסדר גיזת הזהב
קטגוריה:בית הבסבורג
קטגוריה:אוסטרים שנולדו ב-1961
סטיב גאד

סטיבן קנדל "סטיב" גאד (באנגלית: Stephen Kendall "Steve" Gadd; נולד ב-9 באפריל 1945) הוא מתופף, נגן כלי הקשה ונגן אולפן אמריקאי. גאד נחשב לאחד מנגני האולפן הטובים ביותר בהיסטוריה, והיה מהראשונים להיכנס להיכל התהילה של מגזין Modern Drummer.

מקצבו של גאד בשירו של פול סיימון וסולו התופים בקטע "Aja" של ההרכב סטילי דן, הם דוגמה לחתימה המוזיקלית ולסגנון הנגינה הייחודי של גאד.

== ביוגרפיה ==
גאד נולד למשפחה יהודית באירונקויט, פרבר של העיר רוצ'סטר, בניו יורק. כשהוא היה בן שבע, דודו, שהיה מתופף בצבא ארצות הברית, עודד אותו לקחת שיעורי תופים. בריאיון למגזין Modern Drummer אמר גאד כי הוא הושפע רבות מן המתופפים באדי ריץ', אלווין ג'ונס, טוני ויליאמס, ו"פחות או יותר" מסגנונו של ריק מרוטה.

לאחר שסיים את לימודיו בתיכון, למד גאד שנתיים בבית הספר למוזיקה במנהטן, עד שעבר לבית הספר למוזיקה איסטמן ברוצ'סטר, שם ניגן כנגן כלי הקשה בתזמורות כלי נשיפה שונות. לאחר שסיים את הקולג לקראת סוף שנות ה-60 ניגן באופן קבוע עם צ'אק מנג'יונה ואחיו גאפ. הופעתו הראשונה כמתופף באלבום הייתה באלבום הבכורה של גאפ, Diana in the Autumn Wind.

גאד גויס לצבא ארצות הברית ובילה שלוש שנים בתור מתופף בתוכנית המוזיקה של הצבא, וברוב זמנו ניגן עם "שגרירי הג'אז", להקה צבאית של צבא ארצות הברית. בעודו מתגורר באזור וושינגטון, גאד למד שיעורי תופים ממתופף הג'אז מייקל ס. סמית. לאחר שרותו הצבאי הוא ניגן עם להקה מקומית באזור רוצ'סטר, ובשנת 1972 יצר טריו עם טוני לוין ומייק הולמס, ונסע איתם לניו יורק. הטריו בסופו של דבר התפרק, וגאד החל לעבוד כמוזיקאי אולפנים. הוא ניגן עם הרכב Return to Forever של צ'יק קוריאה, אך לאחר זמן קצר עזב את ההרכב. בשנות -70 וה-שנות ה-80 הופיע ברחבי העולם כנגן בהרכבים שונים, והקליט בין היתר עם פול סיימון ואל דימיולה.

בשנת 1976, גאד ומוזיקאים נוספים, ביניהם ריצ'רד טי, אריק גייל וקורנל דופרי, הקימו את להקת Stuff. עבודתם כללה בעיקר הופעות ברשת NBC בתוכנית "סאטרדיי נייט לייב", שם הם ניגנו בעצמאים ולעיתים כלהקת ליווי של ג'ו קוקר. בשנת 2005, יחד עם אברהם לבוריאל, פטריס ראשן ואחרים, הוענק לגאד תואר דוקטור למוזיקה מאוניברסיטת ברקלי למוזיקה, עבור תרומתם יוצאת הדופן למוזיקה המודרנית. בשנת 2017, האלבום Way Back Home: Live from Rochester, NY של ההרכב העצמאי של גאד היה מועמד לפרס גראמי בקטגוריית "האלבום האינסטרומנטלי העכשווי הטוב ביותר" במהלך טקס פרסי גראמי ה-59.

== שיתופי פעולה ידועים ==
גאד עבד עם מוזיקאים והרכבים פופולריים רבים במגוון רחב של ז'אנרים, ביניהם סיימון וגרפונקל, פול סיימון, פרנק סינטרה, פול מקרטני, סטילי דן, אל ג'ארו, ג'ים קרוצ'י, מנהטן טרנספר, הבי ג'יז, קארלי סימון, טוני בנקס, ג'ון בון ג'ובי, צ'ארלס מינגוס, צ'ט בייקר, פול דזמונד, מישל פטרוצ'יאני, מייקל מקדונלד, קייט בוש, דייוויד סנבורן, ג'יימס טיילור, בי בי קינג, ג'ימי וון, אריק קלפטון, ג'ו קוקר, צ'יק קוריאה, אל דימיולה ,סטילי דן ועוד.

== קישורים חיצוניים ==

* 

==הערות שוליים==

קטגוריה:ניו יורק: אישים
קטגוריה:אמריקאים ממוצא איטלקי
קטגוריה:מתופפים אמריקאים
קטגוריה:בוגרי אוניברסיטת רוצ'סטר
קטגוריה:בוגרי בית הספר מנהטן למוזיקה
קטגוריה:אמריקאים שנולדו ב-1945
אצטדיון אל קמפין

אצטדיון נמסיו קמאצ'ו אל קמפין (בספרדית: Estadio Nemesio Camacho El Campin) הוא אצטדיון כדורגל בעיר בוגוטה שבקולומביה, אשר מונה 36,343 מקומות ישיבה, דבר ההופך אותו לאצטדיון הרביעי בגודלו במדינה אחרי אצטדיון מטרופוליטאנו רוברטו מלנדס שבברנקייה, אצטדיון פלמסקה שבקאלי ואצטדיון אטנאסיו חירארדוט שבמדיין. האצטדיון משמש בתור מגרשן הביתי של קבוצות מיונאריוס ואינדפנדיינטה סנטה פה ולעיתים רחוקות גם של לה אקידד.

האצטדיון הוקם ב-10 באוגוסט 1938 ותכולתו הייתה 10,000 מקומות. המניע להקמה היו המשחקים הבוליבאריאנים, שנערכו לראשונה בבוגוטה ובקראקס. עם השנים האצטדיון עבר הרחבה וכאשר היה ללא מקומות ישיבה מסומנים, הכיל לעיתים 50,000 ואף 60,000 צופים בשיאו, כגון בגמר הקופה אמריקה 1975. ב-2011 עבר שינוי נוסף לקראת המונדיאליטו שנערך בקולומביה ולפי הרישומים של פיפ"א, התכולה הסופית של האצטדיון היא 36,343 מקומות. השדרוג עלה כ-15 מיליון דולר.

==אירועים מרכזיים==
* אירוח המשחקים הבוליבאריאנים 1938
* אירוח המשחקים הפאן-אמריקאיים 1971
* אצטדיון הנבחרת במוקדמות מונדיאל 1958, מוקדמות מונדיאל 1962, מוקדמות מונדיאל 1970, מוקדמות מונדיאל 1974, מוקדמות מונדיאל 1978, מוקדמות מונדיאל 1982, מוקדמות מונדיאל 1986, מוקדמות מונדיאל 2002, מוקדמות מונדיאל 2010.
* אירוח הסודאמריקנו 1964
* אירוח המשחקים הקדם אולימפיים למקסיקו 1968, מינכן 1972 ומוסקבה 1980
* אירוח הגמר של קופה אמריקה 1975 וקופה אמריקה 2001
* אירוח המונדיאליטו 2011

בין היתר נערכו באצטדיון מספר קונצרטים והופעות של זמרים ולהקות מפורסמים כמו Guns N' Roses ב-1992 ו-2022, ג'ון בון ג'ובי ב-1995, פול מקרטני וליידי גאגא ב-2012, ג'סטין ביבר ב-2013, ואן דיירקשן ב-2014, פו פייטרס ב-2015, קולדפליי ורולינג סטון ב-2016.

==גלריה==
<gallery mode="packed" heights="120">
קובץ:Estadio Campín1.jpg|אל קמפין, מבט מבפנים
קובץ:El Campin remodelado.JPG|לאחר השדרוג ב-2011
</gallery>

==קישורים חיצוניים==

אל קמפין
קטגוריה:בוגוטה: ספורט
קטגוריה:קולומביה: אצטדיונים ומתקני ספורט לאומיים
קטגוריה:מיונאריוס
קטגוריה:אינדפנדיינטה סנטה פה
קטגוריה:בוגוטה: מבנים
יחסי איסלנד – קוריאה הצפונית

יחסי איסלנד–קוריאה הצפונית (בקוריאנית: 아이슬란드-조선민주주의인민공화국 관계) הם היחסים בין איסלנד לבין הרפובליקה העממית של קוריאה. למדינות אין שגרירויות זו אצל זו, אולם שגריר איסלנד בבייג'ינג הוא האחראי על היחסים עם קוריאה הצפונית, בעוד שגריר קוריאה הצפונית בסטוקהולם הוא האחראי ליחסי המדינה עם איסלנד. השגרירות השוודית בפיונגיאנג מוסמכת להעניק ויזות לאיסלנד.

== היסטוריה ==
לפי מקורות שונים, המדינות כוננו את היחסים הדיפלומטיים ביניהן בשנת 1973, כחלק מהחלטת כל מדינות סקנדינביה להכיר בקוריאה הצפונית, ובכך תם עידן הבידוד המדיני של קוריאה הצפונית במערב אירופה. עשר שנים מאוחר יותר, ב-2 באפריל 1982, הוקמה שגרירות איסלנד בקוריאה הצפונית.

במהלך שנות השמונים הוקמו באיסלנד ארגונים שתמכו בקוריאה הצפונית ובאידאולוגיית ג'וצ'ה, כחלק מהמאמצים של קוריאה הצפונית לבנות תמיכה באיסלנד. אחד מהארגונים הללו היא ארגון הסולידריות האיסלנדית למען קוריאה, אשר ביקר בפיוגיאנג בעשור הראשון של היחסים. המערכת התרבותית והחברותית בין איסלנד לקוריאה הצפונית דעכה עד שנת 2011.

בעקבות אולימפיאדת סיאול ב-1988, שגריר איסלנד לקוריאה הצפונית שאינו תושב במדינה, הכריז כי מעולם לא ביקר בה. ב-2009 שר החוץ של איסלנד בזמנו, אוסר סקארפינסון הביע חששות עמוקים ממשבר הטילים וקרא לקוריאה הצפונית לשוב לשולחן המשא ומתן עם הקהילה הבינלאומית. בשנת 2013 הגיש שגריר קוריאה הצפונית לאיסלנד שאינו תושב במדינה, את כתב האמנתו לנשיא איסלנד אולפור רגנר גרימסון. השניים דנו בין היתר בנושא הדיג, אנרגיה גאותרמית, ועוד. השגריר הושב לקוריאה הצפונית חודשיים בלבד לאחר מכן, בעקבות הטיהור של צ'אנג סונג-טק, אליו היה השגריר מקורב.

== הערות שוליים ==
נמל התעופה הבין-לאומי סיישל

נמל התעופה הבין-לאומי של איי סיישל, ממוקם על האי מאהי ליד ויקטוריה, עיר הבירה של איי סיישל . שדה התעופה משמש כבסיס לחברת התעופה אייר סיישל ופועלות ממנו ואליו טיסות פנימיות ובינלאומיות.

בנמל פועלות 13 חברות תעופה בטיסות סדירות ועונתיות. 

==טיסות לישראל וממנה==
ארקיע וסאן דור מפעילות טיסות עונתיות מנמל התעופה בן-גוריון. 

אייר סיישל מפעילה 5 טיסות שבועיות מנמל התעופה בן-גוריון.

החל מ-9 בדצמבר 2020 מפעילה אל על 3 טיסות שבועיות מנתב"ג.

== סקירה ==
נמל התעופה נמצא כ-11 ק"מ דרום מזרחית לעיר הבירה ויקטוריה, וניתן להגיע עליו בעזרת הכביש המהיר המחבר אותו ישירות לעיר. 

טרמינל הטיסות הפנימיות נמצא במרחק הליכה קצר, צפונית  לטרמינל הטיסות בינלאומיות ומציע טיסות לארכיפלג בכל 10–15 ד' המתואמות עם הטיסות הבינלאומיות בזמנים עמוסים וכל 30 דק' בזמנים אחרים.  טרמינל המטען נמצא דרומית לטרמינל הטיסות הבינלאומיות בנמל ממוקם גם בסיס צבאי של כוחות ההגנה של סיישל (SPDF) והוא ממוקם בקצה הדרומי-מזרחי של מסלול 13.

מטוסים חונים בנמל
מבט מהאוויר

==קישורים חיצוניים==

* 

==הערות שוליים==

קטגוריה:סיישל
קטגוריה:אפריקה: שדות תעופה
Beautiful Mess

Beautiful Mess הוא שירו של הזמר הרוסי-בולגרי קריסטיאן קוסטוב. השיר, שיצא ב-13 במרץ 2017 להורדה דיגיטלית דרך חברת התקליטים Virginia Records, ייצג את בולגריה באירוויזיון 2017 בקייב שבאוקראינה.

==השיר באירוויזיון==
ב-22 בדצמבר 2016 קראה רשות השידור הבולגרית (Bulgarian National Television) למפיקים מוזיקליים ולחברות תקליטים להגיש שירים במטרה לייצג את בולגריה באירוויזיון 2017. ב-25 בינואר 2017 נחשף כי שישה שירים נותרו ברשימת המועמדים, וב-7 בפברואר ששלושה מהשירים נותרו ברשימה הסופית. ב-13 במרץ נחשף כי קוסטוב יהיה הנציג הבולגרי. שירו "Beautiful Mess" נחשף מאוחר יותר באותו היום. בולגריה השתתפה בחצי הגמר השני של התחרות ב-11 במאי, בו זכתה במקום הראשון עם 403 נקודות. בגמר, שנערך ב-13 במאי, הגיע השיר למקום השני, עם 615 נקודות.

==מיקומי שיא==
{|class="wikitable sortable" style="text-align:right"
!מדינה !! מצעד !! מקום
|-
| || Ultratip Flanders || 43
|-
| || Radiomonitor || 3
|-
| || SNEP || 160
|-
| || Single Top 100 || 91
|-
| || TopHit || 457
|-
| || Official Charts Company || 75
|-
| || Sverigetopplistan || 51
|-
| || Schweizer Hitparade || 85
|-
| || Official Charts Company || 73
|}

==קישורים חיצוניים==

* 
* 

==הערות שוליים==

קטגוריה:שירי 2016
קטגוריה:סינגלים מ-2017
קטגוריה:שירי אירוויזיון 2017
קטגוריה:שירי בולגריה באירוויזיון
קטגוריה:שירים באנגלית
אדליידה מלוונשטיין-ורטהיים-רוזנברג

אדליידה מלוונשטיין-ורטהיים-רוזנברג (בגרמנית: Adelheid Prinzessin von Löwenstein-Wertheim-Rosenberg; 3 באפריל 1831 - 16 בדצמבר 1909), הייתה אשתו של מיגל הראשון, מלך פורטוגל, ולאחר מותו חיתנה את בנותיה עם בתי האצולה הכי נכבדים באירופה.

==ביוגרפיה==
אדליידה נולדה ב-3 באפריל 1831 בטירת לוונשטיין, קליינהויבאך, לקונסטנטין, נסיך הכתר של לוונשטיין-ורטהיים-רוזנברג ולאגנס, נסיכת הוהנלוהה-לנגנבורג, בתם של קרל לודוויג הראשון, נסיך הוהנלוהה-לנגנבורג ואמליה הנרייטה, רוזנת זולמס-בארוט. בשנת 1835 מתה אמה, ובשנת 1838 מת אביה, ואדליידה ואחיה קרל גודלו על ידי הורי אביה קרל תומאס, נסיך לוונשטיין-ורטהיים-רוזנברג וסופיה, רוזנת וינדיש-גרץ.

ב-24 בספטמבר 1851 התחתנה אדליידה עם האינפנטה מיגל מפורטוגל, אשר מלך בפורטוגל בין השנים 1828–1834, והודח על ידי אחייניתו מריה השנייה, מלכת פורטוגל. בנוסף בשנת 1837 נשללה ממיגל אף זכות הירושה לכתר הספרדי, בעקבות סיועו של מיגל לאינפנטה קרלוס, רוזן מולינה במהלך המלחמה הקרליסטית הראשונה.

למיגל ואדליידה נולדו 7 ילדים, אולם מיגל מת במפתיע בשנת 1866 במהלך מסע ציד. אדליידה שהייתה אשה שאפתנית מאוד, השיאה את שש בנותיה עם בתי האצולה הכי נכבדים באירופה. בשנת 1895 פרשה אדליידה למנזר סנט-ססיל דה סולסמס שבצפון-מערב צרפת, וב-2 ביוני 1897 הפכה שם לנזירה. מאוחר יותר עברה אדליידה לקאווס ומשם לרייד שעל האי וייט, שם מתה ב-16 בדצמבר 1909. במהלך חייה מלכו 6 מלכים בפורטוגל: מיגל הראשון, מלך פורטוגל, מריה השנייה, מלכת פורטוגל ובעלה פרננדו השני, מלך פורטוגל, פדרו החמישי, מלך פורטוגל, לואיש הראשון, מלך פורטוגל, קרלוש, מלך פורטוגל ומנואל השני, מלך פורטוגל.

==משפחתה==
ב-24 בספטמבר 1851 התחתנה אדליידה עם מיגל הראשון, מלך פורטוגל, ממנו נולדו לה 7 ילדים:
* האינפנטה מריה דאס נוורס מפורטוגל (1852–1941), התחתנה עם אלפונסו קרלוס, דוכס סן חיימה
* מיגל, דוכס ברגנסה (1853–1927)
* מריה תרזה, נסיכת פורטוגל (1855–1944), התחתנה עם קרל לודוויג, ארכידוכס אוסטריה
* מריה ז'וזה, נסיכת פורטוגל (1857–1943), התחתנה עם קרל תאודור, דוכס בבוואריה
* האינפנטה אדלגונדס, דוכסית גואימראס (1858–1946), התחתנה עם אנריקו, רוזן בארדי
* מריה אנה, נסיכת פורטוגל (1861–1942), התחתנה עם וילהלם הרביעי, הדוכס הגדול של לוקסמבורג
* מריה אנטוניה, נסיכת פורטוגל (1862–1959), התחתנה עם רוברטו הראשון, דוכס פארמה

==אילן יוחסין==

==קישורים חיצוניים==

* 

קטגוריה:נסיכות גרמניות
קטגוריה:ילידות 1831
קטגוריה:נפטרות ב-1909
Addicted to You (שיר של שאקירה)

Addicted to You (בעברית: מכורה אליך) הוא סינגל של הזמרת הקולומביאנית שאקירה, מתוך אלבום האולפן התשיעי שלה, Sale el Sol. הסינגל יצא כסינגל החמישי והאחרון מהאלבום תחת חסותם של אפיק רקורדס, ב-13 במרץ 2012. הסינגל נכתב על ידי שאקירה, אל קאטה, ג'ון היל ולואיס פרננדו אוצ'ואה, והוא שיר שמושפע מסגנון המרנגה. הסינגל גם מצייר השפעות בולטות ממוזיקה של רגאטון, ומתאר במילים שלו את התאהבותה של שאקירה בבחור. למרות השם שלו שכתוב בשפה האנגלית, רוב הסינגל מורכב מהשפה הספרדית.

עם יציאתו, המבקרים אהבו את הסינגל, ושיבחו את פעימותיו והקצב שלו. הסינגל הגיע למקום הראשון במקסיקו, שם מאוחר יותר קיבל את תואר ה"פלטינה" על ידי האיגוד המקסיקני (AMPROFON). הסינגל הצליח במצעדים של מדינות כגון: פולין, ספרד וצרפת. בארצות הברית, הסינגל הגיע למקום ה-9 במצעד השירים הלטיניים, והגיע בנוסף למקום ה-3 במצעד השירים הטרופיים.

== וידאו קליפ ==
הווידאו קליפ של הסינגל צולם ובוים על ידי אנתוני מנדלר בפרק זמן של יום צילומים אחד בוולנסיה, קליפורניה. הסרטון הופץ לראשונה ברחבי העולם ב-2 במאי 2012, והפך ל-"נושא המרכז" ברשתות החברתיות המקוונת ושירות המיקרו-בלוגינג לאחר השקתו. קטעים מהווידאו כוללים את שאקירה שרה את הסינגל במקומות שונים, בעוד היא: "מתפתלת" על מיטה בחדר, ונמצאת ברחובות העיר "ספרדית בסגנון הישן", ובנוסף "מתיזה מים מסביבה באמבטיה". בקליפ, שאקירה נראית לבושה בבגדי אופנה יוקרתיים לאורך כולו, הכוללים חולצת פולקה שחורה - לבנה עם חגורת עור עבה וחצאית שחורה גבוהה, בגדי ים חתוכים וחצאית מקסי מפוספסת, ובנוסף שמלת חולצה. וצבע שיערה של שאקירה בקליפ היה בלונדיני כמו בעטיפת השיר. הקליפ צבר בערוצה של שאקירה למעלה מ-200 מיליון צפיות והוא אחד מקטעי הווידאו הנצפים של הזמרת.

== מיקומי שיא ==
הסינגל לא נחל הצלחה גדולה במצעדים כמו קודמיו אך נכנס למקומות גבוהים במדינות כגון: פולין, מקסיקו, ספרד וצרפת.

== נתוני מכירות ==
{| class="wikitable"
!מקום
!תארים
!מכירות
|-
!מקסיקו (AMPROFON)
|פלטינה + זהב
|90,000
|-
! colspan="3" |סיכום
|-
!בכל העולם
|
|740,000
|}

== קישורים חיצוניים ==

==הערות שוליים==

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי ג'ון היל
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:וידאו קליפים שבוימו על ידי אנתוני מנדלר
קטגוריה:סינגלים שהגיעו למקום הראשון בפולין
קטגוריה:סינגלים בהוצאת אפיק רקורדס
קטגוריה:סינגלים בהוצאת סוני מיוזיק לטין
Mi Verdad

Mi Verdad (באנגלית: My Truth, ובעברית: האמת שלי) הוא שיר של הלהקה המקסיקנית מנה בהשתתפות הזמרת הקולומביאנית שאקירה מתוך אלבום האולפן התשיעי שלהם הנקרא, Cama Incendiada. השיר יצא לאור ב-10 בפברואר 2015, תחסת חסותה של חברת התקליטים המקסיקנית האחים וורנר מקסיקו. השיר הוא הסינגל המוביל והראשון מן האלבום.

השיר נבחר להיות שיר הנושא המרכזי של הטלנובלה המקסיקנית "Sueño de amor". בספרד, השיר מכר למעלה מ-40,000 עותקים, ובמקסיקו למעלה מ-30,000 עותקים.

== וידאו קליפ ==
בקליפ ניתן לראות את כל משתתפי השיר יושבים סביב מדורה עם כלי נגינה ושרים את השיר. לשיר אין התפתחות משמעותית נוספת.

נכון ל-13 ביולי 2018, הווידאו קליפ שיצא לשיר צבר למעלה מ-200 מיליון צפיות, והוא הווידאו קליפ השני הנצפה ביותר של הלהקה ובין הפחות נצפים של שאקירה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!מקסיקו (AMPROFON)
|זהב
|30,000
|-
!ספרד (PROMUSICAE)
|פלטינה
|40,000
|}

== קישורים חיצוניים ==

==הערות שוליים==

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי ג'ורג' נורייגה
יוזמה פיננסית פרטית

יוזמה פיננסית פרטית (באנגלית: Private Finance Initiative, או בראשי תיבות: PFI) היא אחד המודלים המרכזיים למימוש הסכמי PPP. הסכמי PFI הם הסכמים ארוכי טווח שבמסגרתם המגזר הציבורי מעביר למגזר הפרטי את האחריות לספק את התשתית, המוצר או השרות הציבורי, לרבות הקמה, רכישה, שיפוץ, מימון, תפעול ותחזוקה, ותוך ניצול היתרונות של המגזר הפרטי, לרבות יכולתו לנצל טוב יותר את הפוטנציאל הכלכלי של הנכס. בתמורה המגזר הפרטי מקבל תשלומים לפי קריטריונים של ביצוע המוגדרים מראש, אשר יכולים להגיע מהמשתמשים במוצר או השירות, מהמגזר הציבורי או משילוב של השניים<ref></ref><ref></ref>. 

במסגרת פרויקטים אלו יכללו כל העסקאות בהן בתום תקופת ההסכם, הנכס עובר למגזר הציבורי וכן עסקאות בהן הנכס נשוא ההסכם אמור לשמש בעיקר את המגזר הציבורי או שערך הגרט שלו בתום תקופת הסכם ה-PFI זניח.

==מאפייני PFI==
# שיתוף פעולה בין המגזר הפרטי למגזר הציבורי.
# ניצול היתרונות היחסיים של המגזרים השונים, על ידי חלוקת סיכונים נכונה ביניהם.
# פעילות המגזר הפרטי כוללת: תכנון, הקמה, מימון, תפעול ותחזוקה.
# תקופת הסכם ארוכה (20–35 שנה).
# מעבר ממעמד של בעלים למעמד של רוכשי שירות או מוצר (התשלום יכול להיעשות על ידי הציבור או הממשלה).

===במסגרת פרויקטי PFI ניתן למצוא את המונחים הבאים===
* B.O.T – Build, Operate, Transfer – בנייה, הפעלה והעברה. בשיטה זו, בתום התקופה הנכס עובר למזמין – המגזר הציבורי<ref></ref>.
* B.O.O – Build, Own, Operate – בנייה, הפעלה ובעלות – לאורך כל התקופה וגם בסיומה הנכס בבעלות המגזר הפרטי<ref></ref>.

== ראו גם ==
*פרויקט מרכז הספקה אחוד (מרה"ס)

== קישורים חיצוניים ==
* [https://web.archive.org/web/20091007205715/http://www.parliament.uk/commons/lib/research/rp2001/rp01-117.pdf The Private Finance Initiative (PFI)], מסמך בן 45 עמודים המסביר את הנקודות העיקריות (באנגלית)

==הערות שוליים==

קטגוריה:מימון ציבורי
קטגוריה:מיזמי שותפות ציבורית-פרטית
גולדן דרגון

גולדן דרגון של חברת סופרבוס
שיאמן גולדן דרגון באס בע"מ (בסינית: 厦门 金旅行车 旅行车 有限公司, באנגלית: Xiamen Golden Dragon Bus Co. Ltd) הוא תאגיד סיני המתמחה בפיתוח, ייצור ושיווק של אוטובוסים בגדלים שונים. התאגיד הוקם בשנת 1992, ומטה התאגיד שוכן בעיר שיאמן.

החברה מעסיקה כ-4,000 עובדים בשלושת מפעליה בסין. החברה נחשבת לאחד מיצרני האוטובוסים הגדולים בסין, ועל פי נתוניה היא בעלת כושר ייצור המגיע ל-40,000 יחידות בשנה. החברה מייצרת אוטובוסים עירוניים, אוטובוסים בינעירוניים, מיניבוסים ורכבי הסעת נוסעים, כרכבי תחבורה ציבורית וכאוטובוסים לתיירות. היא החלה לייצא את מוצריה בשנת 2003, וכיום רכביה נמכרים בכ-80 מדינות באירופה, אסיה, אפריקה ודרום אמריקה. 

בשנת 2005 החלה גולדן דרגון במחקר ופיתוח של אוטובוסים המונעים באנרגיה חלופית: אוטובוסים חשמליים, היברידיים, אוטובוסים שמונעים באמצעות גז טבעי ומימן .
החל משנת 2008 שיווקה החברה מאות אוטובוסים המונעים באנרגיה חלופית לשווקים בסין, אירופה ואסיה.

==בישראל==
מוצרי החברה משווקים בישראל על ידי חברת גולדן סוכנויות אוטובוסים ישראל, חברת בת של חברת אוטו חן מקבוצת בליליוס. משפחת בליליוס מחזיקה בבעלות בין היתר גם את חברת התחבורה הציבורית סופרבוס. ב-2012 נכנסו לישראל האוטובוסים של המותג לשירות במערך התחבורה הציבורית של סופרבוס. שנה מאוחר יותר החלה חברת גולדן סוכנויות אוטובוסים לישראל בשיווק האוטובוסים בישראל גם מחוץ לקבוצה. בין יתר לקוחות החברה ניתן למנות את החברות: מטרופולין,, אגד, דן בדרום, דן באר שבע, נתיב אקספרס ועוד עשרות חברות הסעות פרטיות.

בשנת 2015 עלו על כבישי ישראל 282 אוטובוסים של גולדן דרגון, מקום שני בדירוג האוטובוסים שנמכרו

החל משנת 2017 החלה גולדן סוכנויות אוטובוסים לישראל לשווק בישראל גם אוטובוסים מונעים באנרגיה חלופית (גז טבעי דחוס וחשמלי) מתוצרת גולדן דרגון.

בשנת 2019 גולדן דרגון הייתה במקום הראשון במסירת אוטובוסים לשוק בישראל, עם 361 אוטובוסים.   

בשנת 2021 ו-2022 נכנסו לשירות המטרונית בעיר חיפה כ60 אוטובוסים מפרקיים בתקן יורו 6 תוצרת החברה וכ-50 אוטובוסים מפרקיים חשמליים.

==קישורים חיצוניים==

* 

==הערות שוליים==

קטגוריה:יצרני רכב סיניים
נבחרת רוסיה בהוקי קרח נשים

שחקניות הנבחרת בחימום לקראת המפגש נגד נבחרת סין במסגרת אולימפיאדת 2010.
נבחרת רוסיה בהוקי קרח נשים (ברוסית: Женская Сборная России по хоккею с шайбой) היא נבחרת רוסיה בהוקי קרח לנשים מאז 1992. בדומה למקבילתה הגברית, מאז שהוקמה הפכה הנבחרת לאחת החזקות בעולם.

==הישגים==

==קישורים חיצוניים==

* 

==הערות שוליים==

קטגוריה:רוסיה: הוקי קרח
רוסיה נשים 
קטגוריה:רוסיה: נבחרות ספורט נשים
מריה יוזפה, ארכידוכסית אוסטריה

מריה יוזפה, ארכידוכסית אוסטריה (; 8 בדצמבר 1699 - 15 בנובמבר 1757), הייתה בתו של יוזף הראשון, קיסר האימפריה הרומית הקדושה ואשתו של אוגוסט השלישי, מלך פולין.

==ביוגרפיה==
מריה יוזפה נולדה בארמון הופבורג, וינה ב-8 בדצמבר 1699, ליוזף הראשון, קיסר האימפריה הרומית הקדושה ולוילהלמינה אמליה מבראונשווייג-לינבורג בתם של יוהאן פרידריך, דוכס בראונשווייג-לינבורג ובנדיקטה הנרייטה מפפאלץ-זימרן. בשנת 1703 נחתם חוק הסדר הירושה, ולפיו הייתה אמורה מריה יוזפה לרשת את הכתר לאחר דודה קרל, אולם בשנת 1713 העביר קרל את הסנקציה הפרגמטית שקבעה כי בתו מריה תרזה תירש את הכתר אחריו.

בשנת 1704 הציעו למריה יוזפה את פרידריך אוגוסט, נסיך הכתר של סקסוניה, אולם רק לאחר שהלה המיר את דתו לקתולי נלקחה ההצעה ברצינות, וב-20 באוגוסט 1719 התחתנו השניים. נישואי הזוג היו מאושרים, ונולדו להם 15 ילדים.

בשנת 1733 מת חמיה אוגוסט השני, מלך פולין, ובעלה ירש אותו בנסיכות הבוחר מסקסוניה, אולם בפולין פרצה מלחמת הירושה הפולנית, ורק בשנת 1734 הוכתר בעלה כאוגוסט השלישי, מלך פולין. על אף שמקום מגוריה העיקרי היה בסקסוניה, אהבה מריה יוזפה מאוד את השהייה בפולין, משום ששם יכלה לממש את אמונתה הקתולית בגלוי. מריה יוזפה למדה את השפה הפולנית, ואף נכחה כמה פעמים בישיבות הסיים הפולני. על אף היותה קתולית, אפשרה מריה יוזפה את חופש הפולחן, ונתנה נדבות הן לעניים הקתולים והן לפרוטסטנטים. מריה יוזפה הייתה עוצרת המדינה בהיעדרויותיו של בעלה, והשרים היו מחויבים לדווח לה על ענייני הממשל השונים.

מכיוון שמריה יוזפה ייחלה שבנה הצעיר פרנץ קסאפר, נסיך סקסוניה ייבחר למלך פולין, ולא בנה הבכור פרידריך כריסטיאן, היא מנעה מפרידריך כריסטיאן לבקר בפולין, ואף טרפדה מפגש בינו לבין מריה תרזה בבוהמיה בשנת 1754.

לאחר מות דודה קרל השישי, קיסר האימפריה הרומית הקדושה בשנת 1740 טען בעלה לזכותו על הכתר בשמה, אולם בהמשך ויתרה מריה יוזפה על הטענה לטובת אחותה מריה אמליה, ארכידוכסית אוסטריה ובעלה קרל אלברכט, הנסיך הבוחר מבוואריה, ובשנת 1742 אף כרתה ברית עם אוסטריה.

במלחמת שבע השנים נשארה מריה יוזפה בדרזדן, יחד עם בנה פרידריך כריסטיאן ואשתו מריה אנטוניה, דוכסית בוואריה, לאחר שעזבה את בעלה ב-20 באוקטובר 1756. לאחר כיבוש העיר בידי הצבא הפרוסי, הוכנסו מריה יוזפה ומשפחתה למעצר בית בארמונם בדרזדן, שנשמר בידי מפקד פרוסי. על מריה יוספה נאסר לכתוב לבניה, אך היא התכתבה עימם בדיו בלתי נראה, וכך סייעה לעודד התנגדות בסקסוניה נגד הפרוסים הפולשים.

ב-17 בנובמבר 1757 מתה מריה יוזפה בדרזדן משבץ, ונקברה בקמרון וטין בקתדרלת דרזדן.

==משפחתה==
ב-20 באוגוסט 1719 התחתנה מריה יוזפה עם אוגוסט השלישי, מלך פולין, ממנו נולדו לה 15 ילדים:
* פרידריך אוגוסט (1720–1721)
* יוזף אוגוסט (1721–1728)
* פרידריך כריסטיאן, הנסיך הבוחר מסקסוניה (1722–1763)
* בת (1723)
* מריה אמליה מסקסוניה (1724–1760), התחתנה עם קרלוס השלישי, מלך ספרד
* מריה מרגרטה (1727–1734)
* מריה אנה סופיה מסקסוניה (1728–1797), התחתנה עם מקסימיליאן השלישי יוזף, הנסיך הבוחר מבוואריה
* פרנץ קסאפר, נסיך סקסוניה (1730–1806)
* מריה יוזפה, נסיכת סקסוניה (1731–1767), התחתנה עם לואי פרדיננד, דופן צרפת
* קרל מסקסוניה, דוכס קורלנד (1733–1796)
* מריה כריסטינה, נסיכת סקסוניה (1735–1782)
* מריה אליזבת, נסיכת סקסוניה (1736–1818)
* אלברט קזימיר, דוכס טשן (1738–1822)
* קלמנס ונצלאוס, נסיך סקסוניה (1739–1812)
* מריה קוניגונדה מסקסוניה (1740–1826)

== אילן יוחסין ==

==קישורים חיצוניים==

* 

קטגוריה:בית הבסבורג
קטגוריה:ילידות 1699
קטגוריה:נפטרות ב-1757
וילי אורבן

וילי אורבן (בגרמנית: Willi Orban, נולד ב-3 בנובמבר 1992 בקייזרסלאוטרן שבגרמניה) הוא כדורגלן הונגרי-גרמני המשחק בר.ב. לייפציג ובנבחרת הונגריה בעמדת הבלם.

==קריירת מועדונים==
אורבן החל לשחק בקייזרסלאוטרן כבר בגיל ארבע, ושיחק בכל קבוצות הילדים והנוער של המועדון. בשנת 2011, כאשר היה בן 19, החל אורבן לשחק בקבוצה הבוגרת של קייזרסלאוטרן, ובמקביל שיחק בעיקר בקבוצת המילואים. את הופעת הבכורה שלו בקבוצה הבוגרת ערך אורבן בהפסד 0–3 לבאיירן מינכן באוגוסט 2011, במשחק במסגרת הבונדסליגה. בתום עונה זו נשר אורבן עם קייזרסלאוטרן לבונדסליגה השנייה. בעונות הבאות הפך אורבן לשחקן משמעותי הרבה יותר בקייזרסלאוטרן, ואף מונה כקפטן, אך לא הצליח להעפיל עם הקבוצה בחזרה לבונדסליגה.

בקיץ 2015 אורבן ניצל סעיף יציאה בחוזהו וחתם לארבע שנים בשורות ר.ב. לייפציג, מועדון שנבנה במטרה להתברג בצמרת הכדורגל הגרמני תוך זמן קצר. אוהדי קייזרסלאוטרן לא אהבו את המעבר של שחקן ששיחק 18 שנה בקבוצה, למועדון שהוא מתחרה ישיר של הקבוצה על העלייה לבונדסליגה. אורבן הצליח בר.ב. לייפציג באופן מיידי, ויחד עם מרווין קומפר יצר חוליית הגנה איכותית, והקבוצה סיימה את עונת 2015/16 במקום השני והעפילה לבונדסליגה לראשונה בהיסטוריה. בעונת 2016/17 אורבן היה חלק מהצלחתה הגדולה של ר.ב. לייפציג, שכבר בעונת הבכורה שלה בבונדסליגה סיימה במקום השני עם 67 נקודות. בעונת 2017/18 אורבן המשיך להיות חלק משמעותי בר.ב. לייפציג, וסיים עם הקבוצה במקום השישי בבונדסליגה.

==קריירה בינלאומית==
לאורבן שתי הופעות במדי נבחרת גרמניה עד גיל 21. עם זאת, בחר אורבן בספטמבר 2018 לשחק דווקא בנבחרת הונגריה, דבר שהתאפשר לו מאחר שאביו הונגרי. נכלל בסגל נבחרת הונגריה ליורו 2020. נכלל בסגל נבחרת הונגריה ליורו 2024. <ref></ref>

== תארים ==
ר.ב. לייפציג
* הגביע הגרמני: 2021/2022, 2022/2023
* הסופר קאפ הגרמני: 2023

== קישורים חיצוניים ==

== הערות שוליים ==

קטגוריה:כדורגלנים הונגרים
קטגוריה:בלמי כדורגל הונגרים
קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קייזרסלאוטרן
קטגוריה:כדורגלני ר.ב. לייפציג
קטגוריה:כדורגלני נבחרת הונגריה
קטגוריה:הונגרים ממוצא פולני
קטגוריה:כדורגלני יורו 2020
קטגוריה:כדורגלני יורו 2024
קטגוריה:הונגרים שנולדו ב-1992
קטגוריה:גרמנים שנולדו ב-1992
קונסטנטין, נסיך הכתר של לוונשטיין-ורטהיים-רוזנברג

קונסטנטין, נסיך הכתר של לוונשטיין-ורטהיים-רוזנברג (בגרמנית: Konstantin Erbprinz zu Löwenstein-Wertheim-Rosenberg; 28 בספטמבר 1802 - 27 בדצמבר 1838), היה אביה של אדליידה מלוונשטיין-ורטהיים-רוזנברג, שהייתה נשואה למיגל הראשון, מלך פורטוגל, ובנותיה התחתנו עם בתי האצולה הנכבדים ביותר באירופה.

==ביוגרפיה==
קונסטנטין נולד ב-28 בספטמבר 1802 בטירת לוונשטיין, קליינהויבאך, לקרל תומאס, נסיך לוונשטיין-ורטהיים-רוזנברג ולסופיה, רוזנת וינדיש-גרץ, בתם של יוזף ניקולאס, רוזן וינדיש-גרץ ולאופולדינה, נסיכת ארנברג.

במהלך השינויים שנעשו באימפריה הרומית הקדושה בתחילת המאה ה-19, נכללה נסיכות לוונשטיין-ורטהיים-רוזנברג בממלכת בוואריה, וצומצמו זכויות אביו. בנעוריו השקיע קונסטנטין בלימודי פילוסופיה, היסטוריה ומשפטים, ובשנת 1820 החל לעבוד כעיתונאי. קונסטנטין פרסם מאמרים בעיתונות, בהם קרא להחזרת הכוח לנסיכים הקטנים, כפי שהיה בימי האימפריה הרומית הקדושה, וכן דגל בריאקציה נגד תנועות הליברליזם. מכיוון שאביו בילה את רוב זמנו בנסיעות, מילא קונסטנטין מתחילת שנות ה-30 את מקום אביו בנסיכות, ונכנס לסכסוכים עם שליטי בוואריה, וירטמברג, באדן והסן לגבי השליטה בנכסי הנסיכות שהיו בשטחיהם.

ב-31 במאי 1829 התחתן קונסטנטין עם אגנס, נסיכת הוהנלוהה-לנגנבורג, בתם של קרל לודוויג הראשון, נסיך הוהנלוהה-לנגנבורג ואמליה הנרייטה, רוזנת זולמס-בארוט, ממנה נולדו לו שני ילדים. בשנת 1835 מתה אשתו אגנס, נסיכת הוהנלוהה-לנגנבורג, וב-27 בדצמבר 1838 מת קונסטנטין, וילדיו שנותרו יתומים מאב ומאם, עברו להתגורר אצל הוריו.

==משפחתו==
ב-31 במאי 1829 התחתן קונסטנטין עם אגנס, נסיכת הוהנלוהה-לנגנבורג, בתם של קרל לודוויג הראשון, נסיך הוהנלוהה-לנגנבורג ואמליה הנרייטה, רוזנת זולמס-בארוט, ממנה נולדו לו שני ילדים:
* אדליידה מלוונשטיין-ורטהיים-רוזנברג (1831–1909), התחתנה עם מיגל הראשון, מלך פורטוגל
* קרל, נסיך לוונשטיין-ורטהיים-רוזנברג (1834–1921), התחתן עם סופיה, נסיכת ליכטנשטיין

==אילן יוחסין==

==קישורים חיצוניים==

* [http://geneall.net/de/name/5594/constantin-erbprinz-zu-loewenstein-wertheim-rosenberg/ קונסטנטין, נסיך הכתר של לוונשטיין-ורטהיים-רוזנברג] 

קטגוריה:נסיכים גרמנים
קטגוריה:גרמנים שנולדו ב-1802
קטגוריה:נפטרים ב-1838
אגנס, נסיכת הוהנלוהה-לנגנבורג

אגנס, נסיכת הוהנלוהה-לנגנבורג (בגרמנית: Agnes, Prinzessin zu Hohenlohe-Langenburg; 5 בדצמבר 1804 - 9 בספטמבר 1835), הייתה אמה של אדליידה מלוונשטיין-ורטהיים-רוזנברג, שהייתה נשואה למיגל הראשון, מלך פורטוגל, ובנותיה התחתנו עם בתי האצולה הנכבדים ביותר באירופה.

==ביוגרפיה==
אגנס נולדה ב-5 בדצמבר 1804 בלנגנבורג, לקרל לודוויג הראשון, נסיך הוהנלוהה-לנגנבורג ולאמליה הנרייטה, רוזנת זולמס-בארוט, בתם של יוהאן כריסטיאן השני, רוזן זולמס-בארוט ופרדריקה, רוזנת רויס-קסטריץ.

ב-31 במאי 1829 התחתנה אגנס עם קונסטנטין, נסיך הכתר של לוונשטיין-ורטהיים-רוזנברג, בנו של קרל תומאס, נסיך לוונשטיין-ורטהיים-רוזנברג, ממנו נולדו לה שני ילדים. ב-9 בספטמבר 1835 מתה אגנס בהייד, ובשנת 1838 מת גם בעלה קונסטנטין, נסיך הכתר של לוונשטיין-ורטהיים-רוזנברג, וילדיה שנותרו יתומים מאב ומאם, עברו להתגורר אצל הורי בעלה.

==משפחתה==
ב-31 במאי 1829 התחתנה אגנס עם קונסטנטין, נסיך הכתר של לוונשטיין-ורטהיים-רוזנברג, בנו של קרל תומאס, נסיך לוונשטיין-ורטהיים-רוזנברג, ממנו נולדו לה שני ילדים:
* אדליידה מלוונשטיין-ורטהיים-רוזנברג (1831–1909), התחתנה עם מיגל הראשון, מלך פורטוגל
* קרל, נסיך לוונשטיין-ורטהיים-רוזנברג (1834–1921), התחתן עם סופיה, נסיכת ליכטנשטיין

==אילן יוחסין==

==קישורים חיצוניים==

קטגוריה:נסיכות גרמניות
קטגוריה:גרמניות שנולדו ב-1804
קטגוריה:גרמנים שנולדו ב-1804
קטגוריה:נפטרות ב-1835
אמינה עלוי

אמינה אל-עלוי (בערבית: أمينة العلوي; נולדה ב-1964) היא זמרת מרוקאית, תושבת ספרד. עלוי מוכרת בעיקר כמבצעת מלומדת של מוזיקה צפון-אפריקאית ואנדלוסית ואף של מוזיקה ערבית ופרסית ושרה בשפות השונות שדוברו והושרו באזור ובהן חכיתיה ועברית.

==קורות חיים==
עלוי נולדה בפאס, מרוקו, נצר למשפחת אצולה. בגיל שש החלה ללמוד בקרבת בני המשפחה מוזיקה אנדלוסית. כמו כן למדה לנגן בפסנתר, ונחשפה לעולם המוזיקה המערבית הקלאסית על ידי המנצח מוחמד אבו דראר. בשנים 1979−1981 למדה בקונסרבטוריון של רבאט יחד עם אחמד עידון ומוחמד ואסיני. כמו כן למדה ריקוד מודרני עם מארי-אודיל לואקירה וריקוד קלאסי עם ורה ליקטוצ'ובה.

עלוי למדה ב"תיכון דקארט", כמו כן למדה פילולוגיה ובלשנות ערבית וספרדית באוניברסיטאות מדריד וגרנדה.

===מוזיקה אנדלוסית===
עוד היא לומדת בגרנדה, עלוי החלה במחקר אישי אודות מוזיקה אנדלוסית ו"מזרחית", תוך התמקדות במוזיקה האנדלוסית הקלאסית, ובפרט בסגנון ה"ע'רנאטי" (Gharnati) (הגייה ערבית לשם גרנדה ומילולית: גרנדי). ב-1986 עזבה לפריז, שם המשיכה להתמחות בסגנון הע'רנאטי בהדרכת ראשיד ע'ורבאס ואחמד פירו. כמו כן למדה בפריז מוזיקה מערבית של ימי הביניים בהדרכת אנרי אנייל, ומוזיקה פרסית קלאסית בהדרכת ג'לאל אח'בארי. באלבומה שראה אור בשנת 2011 מזגה סגנונות הפאדו והפלמנקו האיבריים עם הפרסי והערבי-אנדלוסי הקלאסיים.

==קישורים חיצוניים==
* [https://www.arabmelody.net/audios/7d48c רשימת שירים של הזמרת]

* 

==הערות שוליים==

קטגוריה:זמרים השרים בלאדינו
קטגוריה:זמרות השרות בעברית
קטגוריה:זמרים השרים בעברית
קטגוריה:זמרים השרים בערבית
קטגוריה:זמרים השרים בספרדית
קטגוריה:זמרות מרוקאיות
קטגוריה:זמרים מרוקאים
קטגוריה:ילידות 1964
קטגוריה:ילידי 1964
רולו ויקס

רולו ויקס (באנגלית: Rollo Weeks; נולד ב-20 במרץ 1987) הוא שחקן בריטי.

==ביוגרפיה==
ויקס נולד בצ'יצ'סטר שבמערב סאסקס. הוא בנם של רובין וסוזן ויקס והאח הצעיר של השחקניות האניסאקל ופרדיטה ויקס. הוא למד בבתי הספר למשחק של תיאטרון סילביה יאנג וב"סטאו סקול".

הופעת הבכורה של ויקס בסרט קולנוע הייתה בשנת 2000 ב-"The Little Vampire" בבימויו של אולריק אדל. על הופעתו בסרט היה ויקס מועמד לפרס השחקן הצעיר. ב-2003 הופיע בסרט "נערה עם עגיל פנינה" וב-2004 שיחק בדרמה "The Queen of Sheba's Pearls". ב-2006 הופיע בתפקיד ראשי בדמות אדון הגנבים / סקיפיו בסרט "אדון הגנבים", המבוסס על הרומן "מלך הגנבים" מאת קורנליה פונקה ובבימויו של ריצ'רד קלאוס. ויקס הופיע גם בתוכנית טלוויזיה אחדות. ב-1998 שיחק בתפקיד לורד לואיס וילטון בסדרת הדרמה "Berkeley Square", וב-1993 הופיע בדמות ג'וזף במיני-סדרה "Goggle-Eyes". ב-2009 שיחק ויקס בספיישל "Blood in the Water" של התוכנית "Shark Week". עוד ב-2009 הופיע בתפקיד גווידו בסרט "Chéri". ב-2010 לוהק לתפקיד ג'ייקוב בדרמה הקומית "Booked Out" על חייהם של דיירים בשיכון ישן.

עוד גילם ויקס את דמותו של הנסיך ג'ורג' הצעיר בסרטו של סטיבן פוליאקוף "הנסיך האבוד" אודות אחיו הצעיר ג'ון שהיה חולה באפילפסיה והוסתר מעיני הציבור.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1993
|
| dir="ltr" | Goggle Eyes
| ג'וזף
|
|-
| 1995
| לב אמיץ
| dir="ltr" | Braveheart
| ילד בהמון
|
|-
| 1998
|
| dir="ltr" | Berkeley Square
| לורד לואיס וילטון
|
|-
| 2000
|
| dir="ltr" | The Little Vampire
| רודולף סקוויל-בא
|
|-
| 2001
| אטילה
| dir="ltr" | Attila
| אטילה הצעיר
|
|-
| 2003
| הנסיך האבוד
| dir="ltr" | The Lost Prince
| ג'ורג'
| מיני-סדרה
|-
| 2003
| נערה עם עגיל פנינה
| dir="ltr" | Girl with a Pearl Earring
| פרנס
|
|-
| 2004
|
| dir="ltr" | George and the Dragon
| רין (Wryn)
|
|-
| 2004
|
| dir="ltr" | The Queen of Sheba's Pearls
| ג'ק
|
|-
| 2006
| אדון הגנבים
| dir="ltr" | The Thief Lord
| סקיפיו מסימו
|
|-
| 2009
|
| dir="ltr" | Chéri
| גווידו
|
|-
| 2009
|
| dir="ltr" | Blood in the Water: 2
| אלברט או'הרה
|
|-
| 2012
|
| dir="ltr" | Booked Out
| ג'ייקוב
|
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:בריטים שנולדו ב-1987
סטודיבייקר M29 Weasel

סטודיבייקר M29 Weasel, בצבא ארצות הברית 
סטודיבייקר M29 Weasel, בצבא ארצות הברית 

סטודיבייקר M29 Weasel היא משאית למשימות בשלג (מתניידת על גבי שרשראות, מוגדרת כמזקו"ם), אשר נבנתה על ידי חברת סטודיבייקר האמריקאית בתקופת מלחמת העולם השנייה, בין השנים 1942–1945.

את הדגם רכשו צבאות ארצות הברית, בריטניה, (כוחות הקומנדו הבריטים צוידו בדגם M29), צרפת (נעזרו בדגם M29 Weasel, במלחמת הודו-סין הראשונה וצבא קנדה.

הדגם סופק לחיל הנחתים של ארצות הברית, לדיוויזיה השלישית, הרביעית והחמישית.

סך הכול יוצרו 15,124 יחידות.

==סוגי M29 Weasel==
(סוג T-15)
* M28 (G154)
* M29 (T24) (ללא מיכלי צף)
* M29C (עם מיכלי צף)
* M29C Type A (עם נשק 75 מילימטר (M20 recoilless rifle)
* M29C Type B (עם נשק T106)
* M29C Type C (עם נשק אנטי טנקים (37 mm Gun M3)

== תמונות ==
<gallery>
קובץ:G-179 Studebaker Weasel M29 USA 40185015 S C-12 'Snookie' pic3.JPG|סטודיבייקר M29 Weasel
קובץ:M29C Weasel pic3.JPG|סטודיבייקר M29 Weasel - מבט לתא הנהג
קובץ:M29 Weasel EPF.jpg|סטודיבייקר M29 Weasel
קובץ:Tracked vehicle in Antarctica.JPG|סטודיבייקר M29 Weasel ב- אנטארקטיקה
קובץ:Holland201116 DSC1997.JPG|סטודיבייקר M29 Weasel
קובץ:Weasel Nygren.jpg|סטודיבייקר M29 Weasel
קובץ:M29 Studebaker Weasel G-179 pic1.JPG|סטודיבייקר M29 Weasel, בצבא ארצות הברית
קובץ:M29 Weasel 1.jpg|סטודיבייקר M29 Weasel, בצבא ארצות הברית
קובץ:M29 Weasel 3.jpg|סטודיבייקר M29 Weasel, בצבא ארצות הברית
קובץ:M29 Weasel with camera in Antarctica c1947.jpg|סטודיבייקר M29 Weasel ב- אנטארקטיקה
</gallery>

==ראו גם==
טנדרים ומשאיות קלות
* סטודיבייקר קופה אקספרס
* סטודיבייקר Transtar
* סטודיבייקר צ'אמפ
* סטודיבייקר סדרה M

==קישורים חיצוניים==

קטגוריה:משאיות 
קטגוריה:כלי רכב צבאיים
קטגוריה:אמצעי לחימה אמריקאיים
קטגוריה:כלי רכב שהושקו ב-1942
M29 Weasel
קטגוריה:כלי רכב אמריקאיים
צ'יטה (כדורגל)

מועדון הכדורגל צ'יטה (ברוסית: Футбольный клуб Чита) הוא מועדון כדורגל מקצועני מהעיר צ'יטה שבדרום סיביר המתמודד בליגת הכדורגל המקצוענית של רוסיה.

==היסטוריה==
מועדון הכדורגל הראשון בצ'יטה הוקם בתקופת האימפריה הרוסית, עם הקמת מועדון ״טריומף״, בשנים 1911–1912.

בתקופת ברית המועצות, ייצג את העיר מועדון לוקומוטיב צ'יטה שהוקם ב-1974 והעפיל לליגה המקצוענית לראשונה בעונת 1984.

בהמשך המועדון התמודד בטורניר הליגה הרוסית השנייה בכדורגל, בו זכה כמה פעמים וגם העפיל לשמינית גמר הגביע הרוסי בכדורגל (בעונות 1996/97, 2005/06).

בשנת 2006 הקבוצה שינתה שמה למועדון הכדורגל צ'יטה והתמודדה בליגה הרוסית השנייה. 

בעונת 2016/2017 סיימה ראשונה במחוז והייתה אמורה להעפיל לליגת הכדורגל הלאומית של רוסיה, אך מנהלי הקבוצה סירבו והיא נותרה בליגה השנייה. 

בשנת 2022 הקבוצה פורקה, אך הוקמה מחדש שנה לאחר מכן.

אחד מכוכבי הקבוצה היה אלכסנדר בודיאלוב, שהופיע ב־617 משחקים במדי הקבוצה במשך 21 עונות.

==אצטדיון הקבוצה==
צ'יטה מארחת את [[אירטיש אומסק באצטדיון במסגרת משחק הליגה השנייה, ב-20 ביוני 2011.]] 
הקבוצה מארחת את משחקיה באצטדיון לוקומוטיב בעיר צ'יטה, הממוקם בשדרות הגנרל בליק 33 בעיר ובעל תכולה של 10,200 איש. המגרש נחנך ב-2 באוגוסט 1975.

==גלריה==
<gallery>
קובץ:Logo of FC Chita (2005).gif|לוגו הקבוצה בשנים 2005 - 2014
קובץ:FC Chita Logo.png|לוגו הקבוצה בשנים 2014 - 2018
</gallery>

==תארים==
;הליגה הסובייטית השנייה / הליגה הרוסית השנייה בכדורגל: 
* זכייה: 1991, 2008, 2016/17
;הגביע הרוסי בכדורגל:
* שמינית גמר: 1996/97, 2005/06

==קישורים חיצוניים==
* 

קטגוריה:סיביר: מועדוני ספורט
קטגוריה:קבוצות כדורגל רוסיות
קטגוריה:צ'יטה (עיר)
קטגוריה:קבוצות כדורגל שהוקמו ב-1974
אסטרה איירליינס

אסטרה איירליינס (באנגלית: Astra Airlines) הייתה חברת תעופה יוונית שהפעילה בעיקר טיסות פנימיות בין איי יוון. בסיסה הראשי היה בנמל התעופה בסלוניקי.

החברה הפעילה טיסות למספר יעדים בינלאומיים, ביניהם טיסות עונתיות לישראל מכריתים, סלוניקי וחאניה.

== היסטוריה ==
החברה נוסדה בשנת 2008 על ידי לואניס זלטאניס ואנסטסיוס זיריניס שהיה מנכ"ל אולימפיק איירליינס. החברה החלה את פעילות ב-5 ביולי 2008 בטיסה מסלוניקי לרודוס.

בשנת 2018 הודיעה החברה על הפסקת טיסותיה.

==צי המטוסים==
צי המטוסים של החברה נכון לדצמבר 2018:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#001a4d;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="2" class="unsortable" | נוסעים
! rowspan="2" style="width:200px;" | הערות
|- style="color:white;background:#001a4d;"
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|ATR 42-300
|2
|—
|48
|48
|
|-
|ATR 72-200
|1
|—
|70
|70
|
|-
|BAE-146-300
|1
|—
|112
|112
|
|-
!סה"כ
!4
!—
|colspan=4|
|}

==קישורים חיצוניים==

==הערות שוליים==

קטגוריה:חברות תעופה יווניות
סטודיבייקר Big Six

סטודיבייקר Big Six, סדאן, שנת 1925
סטודיבייקר Big Six, סדאן, שנת 1925, קבריולה - מבט לתא הנהג
סטודיבייקר Big Six, (באנגלית: Studebaker Big Six) היא מכונית משפחתית אשר יוצרה על ידי יצרנית כלי הרכב האמריקאית, "סטודיבייקר" בין השנים 1918–1926.

עד שנת 1921 הדגם יוצר בגרסה פתוחה בלבד, (7 מקומות ישיבה), ומשנת 1921 במספר גרסאות אשר כללו: גרסה חצי פתוחה וגרסה סגורה.

==גרסאות סטודיבייקר Big Six==
* EG (בין השנים 1918-1921)
* EK (בין השנים 1922-1924)
* EP (בין השנים 1925-1926)

== תמונות ==
<gallery>
קובץ:1926 Studebaker Big Six Sedan - rvr (4637320095).jpg| סטודיבייקר Big Six, סדאן, שנת 1926
קובץ:Studebaker1920.jpg | סטודיבייקר Big Six, קבריולט, שנת 1920
קובץ:Studebaker National Museum May 2014 026 (1925 Studebaker Big Six Duplex Phaeton).jpg| סטודיבייקר Big Six, סדאן, שנת 1925
קובץ:Studebaker National Museum May 2014 039 (1922 Studebaker Big Six Child's Hearse).jpg|סטודיבייקר Big Six, סדאן, שנת 1922
קובץ:Studebaker National Museum May 2014 025 (1919 Studebaker Big Six engine).jpg |מנוע סטודיבייקר Big Six, סדאן, שנת 1919
</gallery>

==ראו גם==

==קישורים חיצוניים==

קטגוריה:מכוניות קבריולה
קטגוריה:מכוניות משפחתיות
קטגוריה:דגמי מכוניות שהושקו ב-1918
Big Six
קטגוריה:מכוניות אמריקאיות
קובלט אייר

קובלט אייר הייתה חברת תעופה שבסיסה בנמל התעופה הבינלאומי בלרנקה, קפריסין. החברה החלה את פעילותה ב-7 ביולי 2016 עם טיסה מלרנקה לאתונה. זוהי חברת התעופה הקפריסאית השנייה שהוקמה (אחרי Tus Airways) מאז פירוק חברת התעופה קפריסין איירווייז ב-2015.

החברה הפעילה מספר טיסות שבועיות בין נמל התעופה בלרנקה לנמל התעופה בן-גוריון.

ב-17 באוקטובר 2018 הודיעה החברה על הפסקה של טיסותיה לצמיתות עקב פשיטת רגל.

ב-4 בנובמבר 2018 פורסם כי כי בית המשפט הקפריסאי נענה לבקשתה של חברת וירג'ין אטלנטיק להחזיר לקובלט אייר את רישיון ההפעלה שלה.
בקשתה של וירג'ין תידון בבית המשפט הגבוה בקפריסין, ואז יוחלט האם לאשר באופן סופי את החזרת הרישיון לקובלט אייר או לאשרר את החלטת רשות התעופה לשלול אותו. ב-5 בנובמבר, יום הדיון בבית המשפט, חזרה בה וירג'ין אטלנטיק מהצעתה לקנות את החברה, צעד שהוביל את בית המשפט לשלול פעם נוספת את רישיון ההפעלה של קולבט אייר.

== היסטוריה ==
ב-14 ביוני 2016 החלה חברת התעופה במכירת כרטיסים דרך אתר האינטרנט שלה לטיסות בין לרנקה לדבלין, אתונה, הרקליון, סלוניקי, לונדון ומנצ'סטר. החברה תכננה להפוך את לרנקה לבסיס טיסות ישירות לסין החל מ-2017.

מטוס האיירבוס A320 הראשון של החברה הגיע באפריל 2016, והחברה ביצעה טיסת ניסוי ראשונה ב-18 במאי 2016 מלרנקה להרקליון.

ב-17 באוקטובר 2018 הודיעה החברה על סיום פעילותה, וכל טיסות החברה בוטלו.

==צי המטוסים ==
צי המטוסים של החברה, נכון למועד סגירת החברה באוקטובר 2018:

{|class="toccolours" border="1" cellpadding="3" style="border-collapse:collapse;text-align:center"
|+
|- style="background:#0066ff;"
! rowspan="2" style="width:150px;" | <font style="color:white;">כלי טיס
! rowspan="2" style="width:50px;" | <font style="color:white;">בצי
! rowspan="2" style="width:50px;" | <font style="color:white;">בהזמנה
! colspan="3" class="unsortable" | <font style="color:white;">נוסעים
! rowspan="2" style="width:180px;" | <font style="color:white;">הערות
|- style="background:#0066ff;"
! style="width:40px;" | <abbr title="מחלקת עסקים"><font style="color:white;">C</abbr>
! style="width:40px;" | <abbr title="מחלקת תיירים"><font style="color:white;">Y</abbr>
! style="width:40px;" | <center><font style="color:white;">סה"כ
|-
|איירבוס A319-100
|2
|—
|—
|144
|144
|
|-
|איירבוס A320-200
|4
|—
|12
|144
|156
|
|-
!סה"כ
!6
!—
!colspan="4"|
|}

==קישורים חיצוניים==

* 

==הערות שוליים==

קטגוריה:חברות תעופה קפריסאיות
קטגוריה:חברות תעופה שנסגרו